ΜΙΑ ΣΕΙΡΑ ΤΟΥ NETFLIX
Φύγαμε από την πόλη.
Εδώ είναι το Κάνιον Λέικ.
Φύγαμε από το Όστιν. Είμαστε στην εξοχή, αγάπη.
Είδαμε πολλές αγελάδες με τεράστια κέρατα.
Μακρυκέρατες.
Έχεις μεγάλο δίκιο.
Έτσι λέγεται και αλυσίδα μπριζολάδικα.
Και ομάδα φούτμπολ λέγεται Τέξας Λόνγκχορνς.
Τρακτέρ!
ΤΕΞΑΣ
ΚΑΝΙΟΝ ΛΕΪΚ
Σήμερα θα γνωρίσουμε τον Τεντ Μάντοξ.
Ο Τοντ είναι 67, από το Κάνιον Λέικ του Τέξας.
Γεια σου, φίλε. Τι γίνεται; Πες "γεια".
Είναι ιδιοκτήτης και υπεύθυνος του Plookys Cajun Boiling Pot,
οικογενειακού εστιατορίου γνωστού για τα θαλασσινά.
Το κτίριο αγοράστηκε από τον Τοντ και την Τζόντι 20 χρόνια πριν.
Είναι τυπικό εστιατόριο καζούν.
Πάντα έλεγα ότι έρχεσαι πελάτης,
και φεύγεις φίλος.
-Άντονι, έχεις πάει σε τέτοιο εστιατόριο; -Ναι, τρελαίνομαι για καραβίδες.
Είναι γλυκές και διαλύονται όταν ρουφάς το μυαλό.
Τον πρότεινε η Κέισι, η κόρη του.
-Ναι. -Θα φτιάξω τις πατάτες πρώτα.
Είναι κάτω. Άσε εμένα.
Εντάξει.
Το να μεγαλώνω στο μαγαζί με τον μπαμπά και τη μαμά μου ήταν φοβερό.
Το μαγαζί ήταν πάντα φίσκα.
Εμείς τρέχαμε όλοι μαζί πέρα δώθε, ήταν χαοτικά.
Γελούσαμε και λέγαμε "Θεότρελα είναι".
Ακόμα έτσι είναι, αλλά όχι με τον ίδιο τρόπο.
Λείπει το γέλιο από δω πέρα.
Όταν πέθανε η Τζόντι,
ο Τοντ τίμησε τη μνήμη της κρατώντας την αυθεντική διακόσμηση.
Δεν έχουν αλλάξει πολλά.
Όταν μετακινείς μια κορνίζα,
έχει γύρω της σημάδι, δεν έχει μετακινηθεί ποτέ.
Θα είναι μελαγχολικό αφού είναι ίδιο 20 χρόνια.
Άλλο είναι οι στιγμές νοσταλγίας κι άλλο να μην προχωράς.
Πες τα, Άντονι! Έλα!
-Ποιος είναι αυτός; -Ποιος είναι;
-Ο Άντονι! -Πες τα!
Εντάξει.
Ο Τοντ ντύνεται άνετα
και τον βρίσκεις πίσω από τον πάγκο με σαγιονάρες.
Φοράω σαγιονάρες, παντόφλες, δίχαλα, λουρίδες, πες τα όπως θες.
Όχι τα εσώρουχα, τα παπούτσια.
Έχει μακριά αλογοουρά
που η κόρη του αποκαλεί καραφλοχαίτη, χαίτη καραφλού.
Είναι καραφλοχαίτη.
Είναι λες και έχει χωθεί αρουραίος πίσω στο καπέλο.
Δεν φροντίζει καθόλου τον εαυτό του.
Θα έπρεπε να έχω πάρει σύνταξη πια,
αλλά το εστιατόριο είναι η ζωή μου.
Χρειάζεται βοήθεια για να συνηθίσει να ζει κανονικά και πάλι,
να κάνει πράγματα που του αρέσουν και τον διασκεδάζουν.
Ο Άτικους είναι σχολείο, τι κάνεις;
Βλέπω Netflix.
Βλέπω τηλεόραση.
Είναι μόνο εδώ στο εστιατόριο,
με το φάντασμα της μαμάς γύρω του.
Χρειάζεται τους Fab 5 να έρθουν να διώξουν το φάντασμα.
Μπαμπά, λυπάμαι που το λέω, αλλά ώρα να προχωρήσεις.
Θα φέρουμε χαρά στη ζωή του.
-Ναι! -Σωστά;
Θέλουμε ο αξιαγάπητος χήρος να βρει ξανά ενδιαφέρον στη ζωή,
να φέρουμε το εστιατόριό του στο μέλλον και να ζωντανέψουμε ξανά τον Τοντ!
Ναι!
ΗΜΕΡΑ ΠΡΩΤΗ
ΤΡΕΛΑ ΜΕ ΚΑΡΑΒΙΔΕΣ
ΚΛΕΙΣΤΟ ΑΝΟΙΧΤΟ
Είμαστε στη μέση του πουθενά.
Τι είναι αυτό στο βάθος;
Με το μικρό μου μάτι βλέπω κάτι κίτρινο ή πορτοκαλί.
Η πινακίδα;
Ναι.
Αυτό είναι; Θεέ μου.
Θεέ μου!
"ΦΤΠΣ"; Φέρτε το ποτό σας;
-Ναι. -Φέρτε το παιδί σας.
Μάλλον ήρθαν.
Πω πω, είναι η επιτομή του Τέξας.
Η μικρή φοράει καουμπόικες μπότες.
-Γεια! Πώς είστε; -Αξιολάτρευτο.
-Καλά! Πώς είστε; -Χάρηκα!
-Είμαι η Κέισι. -Γεια, Κέισι.
Τζόναθαν. Πώς λέγεσαι;
Χάρηκα. Πώς είσαι;
Ο Άτικους κι η Λένι.
Ο μπαμπάς είναι μέσα.
-Πάμε! -Πάμε, Lynyrd Skynyrd.
Μπαμπά! Έφερα φίλους μαζί μου!
Γεια σας… Θεέ μου!
-Αυτός είναι ο μπαμπάς μου! -Θεέ μου!
Ο Τοντ είναι σαν σέρφερ Άγιος Βασίλης,
που τα Χριστούγεννα φέρνει καραβίδες αντί για κάρβουνο.
-Είναι τόσο γλυκό! -Μάλιστα!
Το Plookys είναι πολύ…
Θα μπορούσα να το πω βίντατζ, αλλά μ' αρέσει.
Αλλά είναι σίγουρα ταλαιπωρημένο.
Σίγουρα υπάρχει ιστορία στο Plookys.
-Χαίρω πολύ. -Μυρίζει πολύ ωραία εδώ μέσα!
Μαγειρεύεις κάτι; Μυρίζει υπέροχα!
Ευχαριστώ. Μαγειρεύω κάτι τώρα.
-Καραβίδα, καλαμπόκι, πατάτες, γαρίδες. -Ναι!
Αυτή είναι η κουζίνα;
-Να δούμε λίγο; -Ελάτε.
Σερβίρεις ολόκληρο εστιατόριο απ' αυτήν;
-Ναι. -Φοβερό.
-Μόνο εσύ μαγειρεύεις; -Όχι, μαγειρεύει κι η Κέισι.
Περνάει από γενιά σε γενιά. Ναι.
Είναι μόνο νερό… Τι έχει μέσα;
-Και μπαχαρικά. -Ναι.
Η ενδυμασία είναι λίγο
προβληματική.
Αν δεν πας στην πισίνα, δεν βλέπω γιατί να φοράς σαγιονάρες,
ειδικά όταν ετοιμάζεις φαγητό σε εστιατόριο.
-Θα ρίξουμε μια ματιά. -Να ρίξουμε μια ματιά.
Τι είναι αυτό;
Είναι… Τι είναι;
-Ο υπολογιστής. -Το παίζει νέος, δεν είναι νέος.
Μόλις έκανα τους φόρους μου.
-Είναι χαριτωμένο! -Σ' αυτό κάνεις τους φόρους σου;
-Υπάρχει λογισμικό γι' αυτά. -Όχι.
Το λογισμικό δεν κάνει τέτοια. Δες.
Γράφω τις παραγγελίες.
Στο τέλος του μήνα,
πρέπει να πάρω όλα αυτά και να τα προσθέσω σ' αυτά.
Υπάρχει καλύτερος τρόπος.
Ναι.
Δεν θέλω να αλλάξω θέμα,
αλλά θέλω να μάθω τι κρύβεται
κάτω από το καπέλο.
Θεέ μου, κοίτα τι όμορφα μαλλιά.
Όταν κουρεύτηκα τελευταία, τα χάλασαν εδώ.
-Έκοψαν πολλά. -Κι εγώ είχα τέτοιο πρόβλημα.
Δεν θέλω να τον ζορίσω,
αλλά το κρανίο του είναι σαν κεφάλι παρμεζάνα.
Με την Τζόντι πηγαίναμε στα εστιατόρια στο Κόρπους,
και είπαμε κι οι δύο "Το κάνω αυτό από μικρό παιδί".
Λέει "Κι εγώ το ίδιο.
Κάποια μέρα θα ανοίξω ένα τέτοιο". Της λέω "Ναι, σίγουρα".
-Αλλά τότε… -Δικό της όνειρο ήταν;
Ναι, αυτό ήταν ιδέα της Τζόντι.
Σχεδιάζαμε να το κάνουμε οικογενειακό εστιατόριο,
να συνεχίσει το Plookys.
Είχε όραμα για το μαγαζί.
-Ναι. -Παρέμεινε ίδιο έκτοτε.
Θέλω να κοιτάξω γύρω.
Εκεί είναι μια παλιά καραβίδα, κάθεται.
Καλώς ήρθατε στο Plookys, λέγομαι Τάμι βαν Νες, τι θα πάρετε;
Τάμι, θες πατάτες;
Θα ήθελα πολύ πατάτα.
Πόσες θέλεις;
-Πέντε καραβίδες. -Εντάξει.
-Καβούρι. -Ναι.
-Και μία μεγάλη μπίρα. -Περιμένετε λίγο.
Ναι, Τάμι. Μ' αρέσει η Τάμι.
Ταν, πάμε να δούμε έξω.
Έλα εδώ, Τάνι.
Τάνι, έχω κάτι ξεχωριστό για σένα.
Θεέ μου, είναι ζωντανά! Όχι, μη!
Όχι, σε παρακαλώ.
Οι καραβίδες είναι;
Καραβίδες.
Δεν ξέρω από πού προέρχονται οι καραβίδες.
-Πιάσε μία. Αντιμετώπισε τον φόβο σου. -Όχι.
Μ' αρέσει η γεύση.
Απλώς δεν ήξερα πώς είναι όταν είναι με το κέλυφος.
Έχουν υπέροχη γεύση.
Βασικά για καραβίδες.
Γνωστές και ως δεκάποδα, αστακίδες, αστακοειδή, μαλακόστρακα,
έντομα της λάσπης. Κακό όνομα, αλλά ταιριαστό.
Είναι ουσιαστικά καρκινοειδή του γλυκού νερού
που θυμίζουν μικρούς, αξιολάτρευτους, όμορφους αστακούς.
Έλα δω.
Όχι για μένα, ευχαριστώ πολύ.
Πες μου για τη διακόσμηση.
Η διακόσμηση…
Τι λες για "γέρος σέρφερ";
-Επειδή είμαι παλιός σέρφερ. -Το λατρεύω.
Κάτι που ξεχώρισα αμέσως μόλις μπήκα στο Plookys
είναι ότι έχει παντού ωραία πράγματα, αλλά μοιάζει ξεπερασμένο.
Μοιάζει λίγο καταθλιπτικό, είναι σαν να ζει στο παρελθόν.
Αυτή είναι η Τζόντι.
Ναι. Αυτή είναι η Τζόντι μου.
Να η Τζόντι κι εγώ.
Όλα έχουν μια ιστορία, όλα έχουν μια ανάμνηση.
Αλλά, Μπόμπι, με αγχώνει πολύ η αλλαγή.
Δεν μπορώ να ξεχάσω την Τζόντι,
αυτό θα με βοηθήσει.
Τι λες ότι θα έλεγε η Τζόντι γι' αυτό;
Δεν είναι ότι δεν θα ήθελε αλλαγή.
Θα την ήθελε πολύ.
Οπότε, το αφήνω στα ικανά χέρια σου.
-Συμφωνείς; Έγινε. -Είμαι ανοικτός.
ΑΝ ΔΕΝ ΝΙΩΘΕΙΣ ΑΝΕΤΑ, ΑΝΤΕ ΣΠΙΤΙ
Ήταν τέλειοι ο ένας για τον άλλον.
Ήταν ο αστείος χωρίς να προσπαθεί να είναι αστείος.
Εκείνη σε έκανε να νιώθεις σαν να ήταν η μαμά σου μόλις έμπαινες.
"Έλα δω και αγκάλιασέ με".
Οπότε, όταν εκείνη πέθανε, άλλαξαν τα πάντα για μας.
Ήταν ξαφνικός ο θάνατός της;
Ναι. Είχε ανεύρυσμα εγκεφάλου που δεν το γνωρίζαμε,
και…
βγήκε να ταΐσει τα ελάφια, να τους βάλει νερό. Έτσι έκανε.
Ξαφνικά επιστρέφει μέσα,
έκανε ζέστη όπως σήμερα, και λέει
"Έχω πονοκέφαλο και δεν βλέπω".
Το ασθενοφόρο δεν έρχεται γρήγορα εδώ, είμαστε στην εξοχή,
οπότε την πήγαμε εμείς.
Το τελευταίο πράγμα που μου είπε…
ήταν "Κράτα ανοικτό το εστιατόριό μου, Κέισι,
και να προσέχεις τον μπαμπά".
Μετά απ' αυτό, προσπαθώ σκληρά να το κάνω,
αλλά ένας άνθρωπος είμαι.
-Αυτό είπε και στον πατέρα σου; -Ναι.
Εκείνος είχε φίλους, έκανε διάφορα,
και τώρα τον νοιάζουμε εμείς και το εστιατόριο.
Θεέ μου.
Πρόσεχε.
ΑΝΟΙΚΤΟ
-Τι κάνεις; -Ήθελα να δοκιμάσω κάτι.
Φέρε μου χαρτί.
-Τέλεια. -Θα σου κάνω το δικό σου…
-Κάτσε, τι; -Ναι.
-Σάλτσα κοκτέιλ και χρένο. -Χρένο.
-Νόμιζα ότι ήταν μουστάρδα. -Βούτυρο.
Κοίτα αυτό το βαθύ κόκκινο στις καραβίδες.
Είναι τρελό.
Το μενού δεν έχει αλλάξει 20 χρόνια τώρα;
Υπάρχουν πιάτα στο μενού που εσύ ή άλλος ίσως πίστευε
ότι δεν είναι καλά και θα ήθελες να τα δουλέψεις;
Είναι το παράπονο της Κέισι. Δεν της αρέσει το γκάμπο.
Πρώτον, τα λαχανικά είναι το κλειδί σου.
Χρειάζεσαι μπαχαρικά.
Είναι σαν να μην υπάρχει αγάπη.
-Δεν έχει ψυχή. -Ναι!
Τώρα είμαι στην κουζίνα περισσότερο απ' όσο εκείνος.
Αν είναι να μαγειρεύω εγώ, γιατί να μην ανυψωθούν;
Να ανυψωθούν;
Όταν πας στην εκκλησία,
βάζεις τα καλά σου ρούχα.
Ναι, βάζεις τα κυριακάτικα.
Λέω ότι το φαγητό θα ανυψωθεί, θα το βελτιώσω,
και ξέρω ότι είναι αγγαρεία να τα κάνεις αυτά,
αλλά δεν καταλαβαίνει ότι το κάνω πιο πολύ για μένα.
-Είσαι το μέλλον του μαγαζιού. -Ναι.
-Πρέπει να αρχίσει να σε εμπιστεύεται. -Αυτό είναι!
Είναι χρόνια μαλλιών.
Είναι σχεδόν δέκα χρόνια.
Αφότου πέθανε η Τζόντι, δεν τα ξανάκοψα.
Νιώθεις ότι συνδέεσαι με το μούσι και τα μαλλιά;
Κοιτάζω και λέω "Ποιος είναι ο βλάκας που μοιάζει με τον Άι Βασίλη";
-Κατάλαβες; -Δεν είσαι βλάκας, κούκλος είσαι.
Σ' αυτήν τη φωτογραφία, δες αυτόν εδώ τον ξυρισμένο.
Πότε ένιωσες τελευταία ελκυστικός και σίγουρος για την εμφάνισή σου;
Πάει καιρός.
-Αλήθεια; -Ναι.
Όταν αντιμετωπίζεις τέτοια θλίψη, δεν σε αφήνει εντελώς.
Μαθαίνεις απλώς να την αντέχεις.
Τα μαλλιά είναι σύμπτωμα της θλίψης.
Εκεί μέσα υπάρχει ένας παίδαρος που φωνάζει να τον βγάλουμε.
Iσχύει, βγήκε η Μπλαντς Ντεβερό από μέσα μου.
Είδα ότι έχει καλάμι ψαρέματος, σανίδα του σερφ.
Έχει πολύ θαλασσινή ατμόσφαιρα.
Τι σε κάνει χαρούμενο;
Τα εγγόνια μου. Είναι η ζωή μου.
-Είναι η αγάπη μου. -Ναι.
Τι βλέπεις για την υπόλοιπη ζωή σου;
Έχεις ζωή ακόμα.
Δεν το φαντάζομαι πια αυτό.
Η Τζόντι ήταν η σύντροφός μου.
Έχεις κάποιον να το μοιραστείς.
Ναι.
Δεν το έχω αυτό στη ζωή μου.
Όταν, όμως συμβαίνουν άσχημα, δεν κολλάω σ' αυτά.
Τώρα λες βλακείες.
Έχεις κολλήσει, δεν μπορείς να προχωρήσεις.
Επειδή έχω περάσει δέκα χρόνια…
με πόνο.
Κι εκείνη δεν θα επιστρέψει ποτέ.
Είναι όπως συνηθίσεις, ειδικά όταν γερνάς, όπως γέρασα εγώ.
Είναι πολύ εύκολο να υπάρχεις
και πολύ δύσκολο να ζεις.
Τοντ, πώς σου φαίνεται το γεγονός
ότι βλέπεις το Plookys όπως είναι τώρα τελευταία φορά;
Έχω ανάμικτα συναισθήματα.
Είμαι, όμως, έτοιμος να ξεκινήσω νέο μέλλον με τη βοήθειά σας.
-Ναι. -Και της Κέισι.
Κοίτα καλά, ρίξε μια τελευταία ματιά.
ΕΙΣ ΜΝΗΜΗΝ ΤΖΟΝΤΙ ΠΡΑΪΣ
ΑΡΧΗΓΕΙΟ ΤΩΝ FAB 5 ΟΣΤΙΝ, ΤΕΞΑΣ
Η αλλαγή λουκ δεν σημαίνει ότι δεν θα συνδέεται με την Τζόντι.
Θα έχει την Τζόντι στην καρδιά του.
Θέλω να κάτσω με τον Τοντ ώστε
να τον απαλλάξω από πίεση, να του δείξω έναν άλλο τρόπο.
Θέλω να επαναφέρω στη ζωή τον Τοντ με την γκαρνταρόμπα του.
Θέλω να θυμηθεί γιατί προσπαθούσε,
ότι τα ρούχα μπορούν να τον βοηθήσουν να προχωρήσει, να ζήσει ξανά.
Οι δυο τους άνοιξαν το μαγαζί 20 χρόνια πριν,
ήθελαν μια οικογενειακή επιχείρηση.
Το έκαναν με επιτυχία, και επιβίωσε.
Θα φροντίσουμε να φτάσει στην επόμενη γενιά.
Η ζωή του είναι πλύσιμο, ξέβγαλμα, επανάληψη. Είναι άσχημο.
Όσο αναπνέεις, έχεις την ικανότητα
να ζήσεις και να κάνεις όσα αγαπάς.
Δεν χρειάζεται να ζει στο παρελθόν για να κρατήσει ζωντανή την Τζόντι.
Θέλω να φτιάξω ένα όμορφο σημείο για να θυμάται την Τζόντι,
αλλά να μην είναι η Τζόντι το επίκεντρο.
Θέλω μια ωραία στιγμή για τα σόσιαλ,
να τραβάνε όλοι φωτογραφία στο εστιατόριο.
Καραβίδα σε σανίδα του σερφ.
Ένα μέρος όπου ο Τοντ και οι δικοί του θα προχωρήσουν.
ΗΜΕΡΑ ΔΕΥΤΕΡΗ
ΑΝΥΨΩΣΗ!
-Παρακαλώ. -Ευχαριστώ.
Η σάλτσα κοκτέιλ με χρένο και βούτυρο;
-Την έκανες πιο πικάντικη. -Θα την κλέψω.
Η Κέισι μου έδειξε κριτικές.
Έχεις χρυσό αστέρι κυριολεκτικά σε όλα τα πιάτα στο μενού,
εκτός από το γκάμπο.
Εσένα σου αρέσει πολύ.
-Η Κέισι από την άλλη… -Το μισεί.
Μισεί… Εγώ θα έλεγα ότι έχει διαφορετική άποψη γι' αυτό.
-Εσύ είπες βαριά λέξη. -Το μισεί.
Η αλλαγή σημαίνει πολλά, ειδικά όταν κάνουμε το ίδιο με ίδιο τρόπο…
-Ναι. -…συνέχεια.
Δεν είναι δική σου επιχείρηση, είναι οικογενειακή.
-Ναι. -Είναι σημαντικό για κείνη.
-Είναι μέρος της. -Ναι.
Θες να νιώθει μέρος της, θες να νιώθει τη στήριξη.
Πολύ.
Δεν θέλω να είμαι ο Πολωνοκαναδός Νεοϋορκέζος
που σου μαθαίνει να φτιάχνεις γκάμπο, θα ήταν λάθος.
Στο δικό μου, όμως, χρησιμοποιώ μερικά κόλπα,
και θέλω να πάρεις όσα θέλεις και να αφήσεις όσα θέλεις.
-Λοιπόν, συνεννοηθήκαμε; -Ναι.
-Τέλεια! -Στο ίδιο καζάνι βράζουμε.
Τέλεια.
Λοιπόν, η βάση σε κάθε γκάμπο είναι το ρου.
Είναι μίγμα λίπους, συνήθως βουτύρου, και αλευριού,
που χρησιμοποιείται για να δέσει σάλτσες, σούπες και βραστά.
Το σκούρο ρου έχει πιο πολλή γεύση από το ανοιχτόχρωμο.
Τέλειο για γκάμπο.
Καταλαβαίνω, έχεις εστιατόριο,
το σκούρο θέλει πιο πολύ χρόνο.
-Σωστά; -Ναι.
Άκου ένα εξαίρετο κόλπο.
Μία φορά τη βδομάδα, σε ένα ταψί, αν ψήσεις αλεύρι,
θα έχεις ψημένο αλεύρι, ήδη σκούρο,
και θα επιταχύνεις την παρασκευή ρου.
Θα έχεις το ωραίο, σκούρο, πλούσιο χρώμα.
Θα βάλουμε το αλεύρι και το βούτυρο.
Θα ενσωματωθούν.
Σε άλλο τηγάνι, καπνιστό λουκάνικο.
Θα το αφήσουμε να ξεροψηθεί λίγο.
Το ρου είναι ωραίο, σκούρο και έτοιμο.
Εδώ έχουμε την Αγία Τριάδα.
-Κρεμμύδι, πράσινες πιπεριές και σέλινο. -Ναι.
Δεν ξέρω αν έχει σχέση, αλλά η Κέισι έλεγε για ανύψωση.
-Ναι. -Ανύψωση, Αγία Τριάδα.
Μπάμιες.
Τσιγάρισέ τες για λίγα λεπτά, να μην έχουν τη γλίτσα.
Δεν το ήξερα αυτό.
Βάζεις τομάτες και πράσινο τσίλι;
-Ναι. -Εσύ το κάνεις πολύ διαφορετικά;
Λιγάκι.
Μου έδωσες ήδη κάποιες συμβουλές που θα ακολουθήσω.
Δοκίμασέ τες με την Κέισι, δες τι λέει.
Ναι.
Τώρα θα βάλουμε τις μπάμιες.
Θα είναι δύσκολο να σκέφτεσαι… Έχεις το Plookys πάρα πολύ καιρό.
Είσαι έτοιμος να μιλήσεις με την Κέισι για να πάρει εκείνη το τιμόνι;
Αυτό θέλαμε με την Τζόντι όταν ξεκινήσαμε,
κάποιος από την οικογένειά μας να πάρει την επιχείρηση.
Και η Κέισι, όπως φαίνεται, το θέλει.
-Ναι. -Αγαπάει πολύ το μαγαζί.
Ναι.
Πολύ ωραίο αυτό σε οικογενειακή επιχείρηση.
Ρίξε αργά μέσα και ζωμό από κοτόπουλο.
Καρύκευμα. Τι καρυκεύματα βάζεις στο γκάμπο;
Αλάτι, πιπέρι, καγιέν.
Τι θα έλεγες για καρύκευμα μπέι;
Δεν το έχω δοκιμάσει, χρησιμοποιώ άλλο.
Να το δοκιμάσουμε να δούμε πώς είναι;
Εντάξει.
Η αλλαγή μπορεί να είναι τρομακτική, δεν ξέρεις τι σε περιμένει.
Είναι πολύχρωμο.
Είναι. Φαίνεται τέλειο.
Με κάτι απλό όπως μία συνταγή, συνειδητοποιείς ότι δεν είναι τρομακτική.
Βάζεις καλαμπόκι;
-Όχι. -Στην Κέισι αρέσει το καλαμπόκι.
Ήθελε να έχει καλαμπόκι.
Ας βάλουμε.
-Δοκιμάζουμε κάτι νέο και… -Δοκίμασε. Έτσι.
Δεν θέλει να αλλάξει το γκάμπο,
αυτό είναι σύμβολο της αντίστασής του στην αλλαγή.
Έτσι θα δείξει στην Κέισι ότι μέρος του εστιατορίου είναι δικό της.
Και τελικά, το φιλέ είναι…
Παράγοντας πήξης.
Ναι, αλλά τοπικός, κάτι πολύ βορειοαμερικάνικο.
Όντως το πήζει πολύ ωραία.
-Έτοιμος να δοκιμάσεις; -Βέβαια.
Δικό σου γκάμπο είναι, βάλε όσο πιπέρι θέλεις.
Λίγο ρύζι.
Ευχαριστώ.
-Σου 'ρχεται να χαστουκίσεις τη γιαγιά. -Σου 'ρχεται…
Μάλλον στο Τέξας αυτό είναι κομπλιμέντο.
Το δέχομαι.
Πες αλήθεια. Σου αρέσει καλύτερα κάτι στο δικό σου;
Όχι. Νύχτα και μέρα. Μ' αρέσει πολύ περισσότερο αυτό.
-Να τσουγκρίσουμε σ' αυτό. -Γεια μας.
ΗΜΕΡΑ ΤΡΙΤΗ
ΑΥΤΕΣ ΟΙ ΜΠΟΤΕΣ ΦΤΙΑΧΤΗΚΑΝ ΓΙΑ ΒΕΡΚΙΝ
ΟΣΤΙΝ
Έχεις ξανάρθει εδώ;
-Όχι. -Χαίρομαι.
-Μ' αρέσουν οι εκπλήξεις. Χαίρομαι. -Ωραία.
Λέω "Μπότες, εντάξει!"
Έχω ένα σχέδιο για σένα, ελπίζω να σου αρέσει.
Ναι.
Θα τα δώσουμε όλα.
Θα αγοράσουμε μια ολόκληρη γκαρνταρόμπα.
Είχες ξανά καουμπόικες μπότες.
Είχα κάποτε, ναι.
Γιατί επιλέγεις πάντα αυτές;
Είναι άνετες, εύκολες.
-Τις φοράς κι έφυγες. -Ναι.
Να ξεκινήσουμε καλύπτοντας τα πόδια.
Θα σου πω κάτι εξαιρετικά επώδυνο.
Τα δάχτυλά σου δεν είναι για σαγιονάρες.
-Καταλαβαίνω. -Απλώς δεν είναι.
-Όχι. Σωστά. -Δεν είναι.
Τώρα που ψάχνουμε τρόπο να φεύγεις από τη δουλειά ενίοτε,
θα ήθελα να έχεις επιλογές με τις οποίες θα νιώθεις ωραία.
-Μ' αυτές δεν νιώθεις σέξι. -Όχι.
Ποιες σ' αρέσουν;
Αυτές.
Μοιάζουν μ' αυτές που θα διάλεγα.
Ήθελα κάτι απλό και καφέ.
Περπατάς όσο καλύτερα μπορείς σαν καουμπόης;
Να σε δω.
Μπορείς και καλύτερα.
Προφανώς, δεν είναι έτοιμος να μου δώσει βάδισμα Τάιρα.
Θα χρειαστεί λίγη δουλειά.
-Είναι άνετες; -Πιο στενές.
-Θα σου φέρω πιο στενές. -Μισό μέγεθος.
Το λουκ είναι φοβερό.
Θα πηγαίνουν ωραία με τζιν, θα μοιάζουν εκλεπτυσμένες.
-Να τις πάρουμε; -Έτσι λέω.
Φύγαμε.
Μετά θα φροντίσω να ανεβάσω
αυτήν την αυτοπεποίθηση, τη χαρά.
Τώρα πάμε για ρούχα.
-Εδώ πάμε. -Εντάξει.
Θα βρούμε υπέροχα ρούχα να αναδεικνύουν την προσωπικότητά του
χωρίς να είναι πολύ φανταχτερά ή εξωφρενικά.
Σου τραβάει κάτι την προσοχή;
-Μ' αρέσει το μπλε πουκάμισο. -Μεγάλη έκπληξη.
Μοιάζει πολύ μ' αυτό που φοράς τώρα, απλώς με πιο παλ χρώματα.
Μ' αρέσουν τα χαβανέζικα σχέδια.
Μ' αρέσει που φοράς διασκεδαστικά ρούχα.
Αυτό θέλω να μεταδώσω.
Ναι, αλλά…
Θέλω να βρω πιο εκλεπτυσμένη εκδοχή,
να σου δείξω κι άλλη επιλογή, όχι μόνο χαβανέζικα.
-Ναι; -Ναι.
Για τη δουλειά, θα ήθελα
μια κάπως πιο εκλεπτυσμένη εκδοχή της σαγιονάρας.
Βασικά, είχα ένα ζευγάρι τέτοια όταν γνώρισα την Τζόντι. Της άρεσαν.
Τι θα έλεγε η Τζόντι γι' αυτήν την εμπειρία;
Θα το ήθελε αυτό για μένα.
-Ναι. -Θα ήθελε να συνεχίσω.
Ναι, είσαι μόνο 67.
Ναι.
Ελπίζω να έχεις πολλά χρόνια μπροστά σου.
Και θέλεις να απολαύσεις τη ζωή σου.
Ακριβώς.
Και κομμάτι αυτού είναι να νιώθεις καλά,
να κοιτάς στον καθρέφτη και να λες "Υπέροχος είμαι".
Να σου αρέσει αυτό που βλέπεις.
-Ναι. Ωραία. -Ναι.
-Βγες και δείξε μου. -Ναι.
Ήδη έχουμε βελτιωθεί.
Πες μου τη γνώμη σου.
Μ' αρέσει.
Ωραία.
Μ' αρέσουν τα χρώματα, οι ρίγες.
Θα το φορούσα.
-Χαίρομαι πολύ. -Νιώθω καλά.
Θα μεταποιήσουν κάποια.
Για παράδειγμα, αυτό σου είναι μακρύ.
Όταν φοράς κάτι πολύ μακρύ, σε κάνει να φαίνεσαι πιο κοντός.
Αυτή η πλευρά…
Τα πόδια σου φαίνονται ψηλότερα.
-Βλέπεις τι εννοώ; -Ναι. Ναι, μ' αρέσει.
Εντάξει.
Το πουκάμισο είναι το ίδιο στιλ. Το λέμε κουβανέζικο.
Αντί, όμως, για πολλά σχέδια, επιλέξαμε υφή.
Ο φίλος μου ο Χουάν φορούσε τέτοια.
-Αλήθεια; -Ναι.
Και σου άρεσαν;
Ναι.
Φοβερό με την μπότα.
Όλα πάνε με τις μπότες.
-Πολύ ωραία. -Πολύ όμορφος.
-Νιώθω καλά. -Ωραία.
Επιτέλους, βλέπω λίγο ενθουσιασμό.
Η Κέισι μου έδωσε κάποιες πληροφορίες. Φοράς γυαλιά; Τα χρειάζεσαι;
Δεν τα φοράω. Τα χρειάζομαι.
Θα πάμε για γυαλιά.
Είναι στόχος μου να δώσω στον Τοντ εμπειρία Pretty Woman;
Να τον πάω από μαγαζί σε μαγαζί, να γεμίσει τσάντες;
Οπωσδήποτε.
-Θα δοκιμάσεις γυαλιά; -Ναι.
Τα γυαλιά με βαθμούς.
Αυτά μ' αρέσουν πιο πολύ.
Βλέπεις καθαρά;
-Ναι. -Εντάξει.
-Αρχικά, είναι λίγο παραμορφωμένα. -Ναι.
Μέχρι να τα συνηθίσεις. Σαν να είσαι μεθυσμένος.
Κάνεις αυτό και λες "Πω πω, κάνω σερφ".
Αυτά με κάνουν να μοιάζω με καθηγητή κολεγίου.
-Ναι. -Είσαι υπέροχος.
Συμφωνώ.
Κι αυτά είναι με βαθμούς.
Ναι.
Μ' αρέσει αυτός.
Κι εμένα μ' αρέσει.
Νομίζω ότι ίσως είμαι έτοιμος.
-Με βοηθάς να ξεφύγω. -Ωραία.
Κι εκείνος θα σε βοηθήσει επίσης.
-Ο Καράμο. -Γεια! Καράμο!
Κοίτα τι ωραίος είσαι!
Από τώρα; Θεέ μου.
Ήδη είσαι κούκλος. Μια φούρλα;
Ναι, ξέρω ότι μπορείς.
-Εντάξει. -Ξέρεις τι θα πει ζάντι;
Ξέρω το "Έλα στον παππού".
-Ζάντι. -Μια πιο σέξι εκδοχή.
-Εντάξει. -Ναι.
Γεια, Ζάντι.
Η λίμνη, όταν δεν έχει τέτοια συννεφιά,
έχει ένα πανέμορφο μπλε χρώμα.
Μεγάλο μέρος της ταυτότητάς του είναι όσα έκανε με την Τζόντι,
και ξεχνάει ποιος είναι ο ίδιος.
Παλιά περνούσε καλά, έκανε σερφ, έβγαινε με φίλους.
Είναι ακόμα μέσα του, ώρα να τον βγάλουμε.
Αγαπάς το νερό.
Σ' αρέσει να ψαρεύεις. Είπα να ψαρέψουμε μαζί,
αλλά εγώ δεν ξέρω να ψαρεύω.
Εδώ αντιστρέφονται οι ρόλοι
και ο στρέιτ διδάσκει τον γκέι. Γιατί θα σας πω κάτι,
αν έρχονταν ζόμπι κι έπρεπε να ψαρέψω για να ζήσω…
Θα πέθαινα σε δύο λεπτά.
Ζάντι, βοήθησέ με.
Λοιπόν. Βάλε τον αντίχειρα στην πετονιά.
-Στην πετονιά. -Στην πετονιά.
Όταν φτάσεις περίπου εδώ,
άφησέ την και θα βγει προς τα έξω.
Ωραία.
-Αυτό είναι! -Έτσι. Αυτό είναι.
-Να ψαρεύουμε καθισμένοι; -Ναι.
Μ' αρέσει ως τώρα.
-Ευχαριστώ που με έμαθες. -Ναι.
Σε έφερα εδώ πέρα, γιατί ζωή σημαίνει να βγαίνεις και να κάνεις διάφορα.
Σωστά.
Είπες ότι εύκολα υπάρχεις, δύσκολα ζεις.
-Σωστά. -Πώς ήταν να ζεις με την Τζόντι;
Τι σας άρεσε να κάνετε; Πώς διασκεδάζατε;
Πολλές φορές κάναμε βόλτα με το αμάξι, κι εγώ έλεγα
"Πού πάμε;" "Δεν ξέρω".
"Έχεις ξανάρθει εδώ;"
"Όχι". "Πάμε, θα δούμε πού βγάζει".
-Ζούσατε περιπέτεια. -Ναι.
Δεν ξέρεις πού θα καταλήξεις.
Αν κάθεσαι σπίτι, δεν πας πουθενά.
-Έτσι; -Ναι.
Κι εκεί είσαι εσύ τώρα.
Ναι.
-Δεν έχω τη σύντροφό μου. -Ναι.
-Δεν έχω τη φίλη μου. -Ναι.
Θα κλείσουν δέκα χρόνια τον Ιούλιο.
Για κάποιους, είναι πολύς καιρός.
Για μένα, ήταν χθες.
Ναι.
Όταν μιλάμε για θλίψη, δεν συνειδητοποιούμε
ότι δεν φεύγει σε μια νύχτα.
Ούτε σε έναν χρόνο ή δύο. Ξαφνικά πρέπει να νιώσεις καλά.
Αλλά για όσους το βιώνουν, είναι χθες.
Σωστά.
Ξέρω ότι ίσως,
αν έβρισκα μια άλλη Τζόντι,
μια άλλη…
Κάποια να είναι το παν για μένα…
Ναι.
-Πολλά απ' αυτά θα έφευγαν. -Ναι.
Αλλά θα ένιωθα ότι απατώ την Τζόντι.
Δεν σου λέω να βιαστείς.
Το θέμα είναι να κάνεις το βήμα και να συνεχίσεις να ζεις τη ζωή σου.
Βήματα είναι.
Πρώτα να βρεις χρόνο απλώς να βγεις.
Μακριά από την κόρη σου.
Ναι. Σωστά.
Πόσο συχνά προσπαθείς να αναζητήσεις νέους φίλους ή παλιούς φίλους;
Καθόλου συχνά.
Κι η Τζόντι θα ήταν η πρώτη που θα έκανε…
-"Ζήσε". -Ναι.
"Τι έχεις πάθει, Τοντ;" Κατάλαβες;
"Κράτα το μαγαζί".
-Αυτό σου ζήτησε. -Ναι.
Συνειδητοποιείς ποτέ ότι την τίμησες κάνοντάς το αυτό;
Όπως είπες, θα σηκωνόταν και θα σε κοπάναγε στο κεφάλι.
-Ναι. -Να τιμήσεις την Τζόντι.
Αλλά να ζήσεις και τη ζωή σου.
Να συνειδητοποιήσει ότι δεν χρειάζεται να είναι κολλημένος.
"Εκτιμώ τις αναμνήσεις που είχα παλιά,
αλλά φτιάχνω νέες με φίλους και συγγενείς
που μ' αγαπούν και ζουν ακόμα".
Η γιαγιά μου έλεγε "Οι σπασμένες κηρομπογιές ακόμα ζωγραφίζουν".
Ορίστε. Καλό αυτό.
Και νιώθω πως αν και σε λύγισε η απώλεια της αγάπης της ζωής σου,
έχεις πολλή ζωντάνια και χρώμα μέσα σου.
Ο κόσμος τα χρειάζεται.
-Ζωγραφίζω ακόμα. -Μπορείς.
Ζωγραφίζεις ακόμα.
Να έρθουμε κι εμείς;
Την ξέρεις τη φωνή!
Κάλεσα κάποιους φίλους σου.
Τι συμβαίνει;
Τι κάνεις, Τοντ;
-Γεια! -Περνάς καλά;
Κάποιος είπε ότι εδώ έχει πολλά ψάρια.
Πιάσατε τίποτα;
Μόνο πέτρες.
Πέτρες;
Χαίρομαι πολύ που βλέπω τον Τοντ με τους φίλους του.
-Να κάνεις παρέα με τους φίλους σου. -Να περνάς καλά εκτός εστιατορίου.
-Εκτός εστιατορίου. -Ναι.
Θα σας αφήσω. Καλά να περάσετε.
-Νιώθεις καλά; -Υπέροχα.
Ωραία. Αυτό είναι.
Αυτό χάνει. Να πιει μια μπίρα,
να κάτσει δίπλα στο νερό, να χαρεί τη ζωή.
Γι' αυτό λέγεται ψάρεμα κι όχι πιάσιμο.
Είναι παγιδευμένος στην ίδια ρουτίνα,
αλλά τέλος.
Τοντ, τι θα κάνεις την επόμενη βδομάδα;
ΗΜΕΡΑ ΤΕΤΑΡΤΗ
ΓΙΑ ΔΕΣ ΤΟ PLOOK ΤΩΡΑ
Μια χαρά, Γκάρετ.
Το Plookys είναι σαν τον Τοντ.
Έχει καλή βάση, αλλά έχει καραφλοχαίτη.
Πρέπει να το καθαρίσουμε.
Μπράβο. Τέλειο.
ΚΟΥΡΕΙΟ
-Ευχαριστώ. -Ναι.
-Γεια! -Παιδιά. Πώς είσαι;
-Χαίρομαι που ήρθες! -Γεια!
-Από δω ο Τοντ. Τοντ, ο Έντγκαρ. -Χάρηκα.
Θα μας βοηθήσει σήμερα, είναι εκπληκτικός κουρέας.
Μπορούμε να πάμε μέσα;
-Ναι. -Ευχαριστώ!
Εντάξει.
Τοντ, μακραίνεις τα μαλλιά σου από το 2012 περίπου.
Ξεκίνησες δύο προεδρίες πριν. Θέλουμε μια αλλαγή.
Βλέπω έναν πολύ όμορφο άντρα που πρέπει να αφεθεί ελεύθερος.
Να ξεκινήσει ένα νέο κεφάλαιο.
Τα μαλλιά του Τοντ είναι αντικατοπτρισμός.
Πιστεύεις ότι βλέπεις όαση τριχωτού νερού, αλλά είναι ψέμα.
Είναι μόνο κρανίο.
Μ' αρέσει αυτό, όπως νιώθεις αυτοπεποίθηση.
Αλλά ο Τοντ δεν πουλάει αυτοπεποίθηση.
Είναι η ώρα να τολμήσουμε.
Όπως είπε κι η Ελίζαμπεθ Γουόρεν "Χρειαζόμαστε τολμηρές αλλαγές!"
Θέλω να γίνεις σέξι ζάντι.
Την έμαθα χτες αυτήν τη λέξη.
-Ναι; -Ναι.
-Δεν είμαι ο πρώτος που το λέει. -Το είπε ο Καράμο.
Θες να κόψουμε πολύ τη γενειάδα;
Βασικά είμαι έτοιμος να ξυριστώ εντελώς.
Μπορούμε να βγάλουμε, όχι να βάλουμε.
Κατάλαβες; Θα δούμε.
Πρώτα να φτιάξουμε τα μαλλιά.
Είσαι έτοιμος να τα κόψεις πολύ;
Είναι σημαντικό.
Είναι μεγάλη εμπειρία μεταμόρφωσης.
Αυτό είναι εκδήλωση θλίψης, μεγάλης απώλειας,
κι εμείς θέλουμε να ξεκινήσουμε ένα νέο κεφάλαιο.
-Έτοιμος; -Σας εμπιστεύομαι.
Είναι ακόμα…
-Τζόναθαν, μαλλιά είναι. -Ναι.
-Αν θέλω, τα μακραίνω ξανά. -Τα μακραίνεις ξανά.
Έτοιμοι.
Στο ξύρισμα λέω
"Αν κάποιος το κάνει καλύτερα, ας το κάνει".
Εκείνος το κάνει καλύτερα.
Θα είμαι εδώ για ηθική στήριξη, αλλά να κάνω αυτό;
-Φυσικά. -Αλήθεια;
Τρία, δύο, ένα.
Αντίο, φίλε.
Ένα τίναγμα μαλλιών σε αργή κίνηση.
Δεν τα έχω πια.
Κι όμως, έχεις.
Λοιπόν, ας τα κουρέψουμε.
Αντίο, περούκα.
Να κόψουμε τη γενειάδα.
Τώρα με τα γένια θυμίζεις τον Λέτερμαν.
Ναι! Δούλεψέ το, καλέ μου.
Ναι!
Αλήθεια, μ' αρέσει πολύ αυτό το λουκ,
αλλά θέλω να σου δείξω.
Το σαγόνι είναι δυνατό. Είναι σέξι σχήμα.
Δεν το είχες.
Ναι… Προτιμώ να φύγει.
Το θέμα είναι η αυτοπεποίθησή σου.
Έγινε, να το κόψουμε.
Ναι!
Να πάρει! Κούκλος είσαι.
Ελπίζω να σ' αρέσει.
Έτοιμος να δεις;
Όχι.
-Θα γίνει. Έτοιμος; -Ναι.
Τρία, δύο, ένα.
Έλα να δεις το δέρμα.
Τα ήθελα λίγο μακρύτερα.
Το να αλλάζεις πολύ εμφανισιακά μπορεί να είναι τρομακτικό.
Είναι δυνατό, στιλ "Δεν προσπαθώ να κρύψω τίποτα".
Θα το συνηθίσεις.
-Είναι τεράστια αλλαγή. -Ναι.
Νιώθω ότι ο Τοντ παίρνει την άδεια.
Έδωσε στον εαυτό του άδεια να αλλάξει τη ζωή του,
να αλλάξει τη δουλειά του.
Και σίγουρα ακόμα το επεξεργάζεται.
Επίσης ήθελα να σου πω ότι απόψε σου έκλεισα την προεδρική σουίτα…
στο ξενοδοχείο σου.
Θεέ μου.
Για να χαλαρώσεις, να κάνεις μπάνιο,
να φροντίσεις τον εαυτό σου.
ΗΜΕΡΑ ΠΕΜΠΤΗ
ΕΛΑ ΣΤΟΝ ΚΑΡΑΒΙΔΟΠΑΠΠΟΥ
ΦΕΡΜΟΝΤ
Έλα. Πάμε.
Άνοιξε την πόρτα.
Υπηρεσία δωματίου!
-Έρχομαι. -Τι προφορά έκανες;
-Δεν… -Δεν είμαστε Γερμανοί.
-Γεια! -Γεια!
-Πώς είσαι; -Είμαι καλά.
Τι υπέροχο δωμάτιο!
-Γεια σου, καλέ μου. -Ναι.
Κοίτα εδώ!
-Μου κάνεις πρόεδρος σ' αυτήν τη σουίτα. -Θεέ μου!
Δεν θα σε αναγνώριζα καν.
-Έλα δίπλα μου. -Κοίτα τον. Κοίτα δέρμα.
Λοιπόν, να σε ετοιμάσουμε;
Κοίτα το μπάνιο!
Έτσι λέγεται και στα ισπανικά.
Σήμερα έφερα μερικά ακόμα απ' αυτά που χρησιμοποιήσαμε χτες.
Έχω αυτά εδώ που κρυώνουν.
Το κρύο είναι ισχυρό εργαλείο για να ζωντανέψει το δέρμα.
-Τρίβε κι άλλο. -Χτες βράδυ βγήκα.
Είπε κανείς τι όμορφος είσαι;
Ναι.
-Τι είπαν; -Ότι είμαι ωραίος άντρας.
Φύγε από δω.
Θεέ μου.
Ναι.
Μετά τον καθαρισμό και μετά απ' αυτό, θα βάλουμε τόνερ.
Βάλε σε πρόσωπο και λαιμό.
Το βράδυ, αυτό που θα ήθελα
θα ήταν να πλένεις το πρόσωπό σου και να κάνεις τι;
-Να βάζω αυτό. -Τι είναι αυτό;
-Ορός. -Όχι, τόνερ είναι.
-Τόνερ. -Πάμε ξανά μαζί.
-Τόνερ. -Τόνερ.
Ναι, καλέ μου.
-Τόνερ. -Ναι.
Και είσαι έτοιμος για πάρτι!
Για δες εδώ!
Είμαι σίγουρα άλλος άνθρωπος.
Ήθελα να έχεις πουκάμισο με σχέδια
που έχει το λογότυπό σου.
Μου αρέσει πάρα, πάρα πολύ.
Κοίτα του Άτικους!
Φίλε!
-Δεν είναι πολύ γλυκό; -Τι γλυκό!
Οπότε, έχετε όλοι ίδιες στολές.
Αυτό είναι…
Θέλω να έχεις επιλογές.
Αντί για έντονα σχέδια, έχουν υφές.
Και χρώμα.
Και χρώμα. Σου αρέσουν;
-Ναι. -Ωραία.
-Τέλος τα λόγια. Θα τα βάλεις; -Βέβαια.
Λοιπόν, Τοντ.
-Ναι. -Βγες να σε δω.
Είσαι πολύ κομψός, αυτό σίγουρα.
Νιώθω κομψός.
-Τζόναθαν; Έρχεσαι λίγο; -Ναι, Τάνι;
-Έλα να δεις. -Θεέ μου!
-Είναι… -Σχεδόν, Τοντ λέγομαι.
-Θεέ μου. -Εντάξει, να βγάλουμε τα παιδιά;
Και συμβαίνει!
Είναι συναρπαστικό!
Είμαι έτοιμος να σε δω, Ζάντι.
Ήρθε ο Ζάντι.
Γεια σου, Ζάντι!
Το πρόσωπό σου! Υπέροχο!
Κοίτα τι όμορφος.
Χαστούκισε τη γιαγιά, είναι κούκλος.
Ωραίος, έτσι;
-Λες και είναι άλλος. -Η μέρα με τη νύχτα.
Μιλάω με πολύ αυθεντική προφορά. Είμαι περήφανος.
-Σίγουρα. -Να σε δω, Ζάντι.
Κούκλος είσαι! Θεέ μου!
Είναι απίστευτο.
Έτοιμος να το δεις;
Φίλε.
Πλάκα κάνετε;
Ορίστε. Αυτήν την αντίδραση ήθελα.
Θεέ μου.
Θεέ μου!
Αυτό θα συνεχιστεί.
Κοίτα τις φωτογραφίες.
Φίλε.
Τζόντι, αγάπη μου.
Τι ωραίο!
Τι λες; Πολύ ωραίο, έτσι;
-Πολύ ωραίο. -Αυτό είναι το καλύτερο.
Ναι!
-Έκανες φοβερή δουλειά. -Πέταξα τα δίχτυα.
-Πρόσθεσα ωραίο χορταρένιο ταβάνι. -Ναι.
Είχα φοβηθεί
ότι θα έβγαζε την Τζόντι, θα την αντικαθιστούσε, κάτι τέτοιο.
Και…
Πέρα απ' ό,τι μπορούσα να φανταστώ.
Μου δώσατε ένα νέο, εκπληκτικό εστιατόριο.
Ζήτω!
-Ευχαριστώ. -Αυτό κάνει ο Μπόμπι μας!
Ναι.
Χαίρομαι που σ' αρέσει.
Πάμε να ζυγίσουμε κάτι στη νέα ζυγαριά.
-Φίλε! -Να η σανίδα σου.
Ήθελα να έχει μια ελαφριά αίσθηση παραλίας με το λευκό,
αλλά πιο σκούρο κάτω.
Μιας και είναι εστιατόριο, κοπανάνε τις καρέκλες στον τοίχο…
Πώς θα της φαινόταν της Τζόντι;
Δεν ξέρω πώς θα μπορούσε να είναι πιο ενθουσιασμένη από μένα,
αλλά σίγουρα θα κατάφερνε να ενθουσιαστεί λίγο παραπάνω.
Σε ρώτησα τι βλέπεις στο μέλλον. Δεν είχες απάντηση.
Τώρα πώς βλέπεις το μέλλον σου;
Βλέπω την Κέισι να ασχολείται περισσότερο με το μαγαζί.
Είμαι έτοιμος.
-Ωραία. -Η ζωή είναι πολύ σύντομη.
Απόλαυσέ τη, δέξου την.
-Ναι. -Άρπα την και με τα δύο χέρια.
Θεέ μου!
Θεέ μου! Είναι τέλειο!
Είναι υπέροχο, παιδιά!
Λίγο διαφορετικό;
Θα άρεσε πάρα πολύ στη μαμά μου!
Καλή μου, σου έχουμε μία ακόμα υπέροχη έκπληξη. Τρία, δύο…
Μπαμπά! Να πάρει…
Δεν σε αναγνώρισα καν, είσαι κούκλος!
Υπέροχος!
Πάνε τα μαλλιά! Ναι!
Ζήτω!
Θεέ μου!
Να πάρει, με έκανες να κλάψω.
-Είμαι περήφανη για σένα. -Κοίτα μας εκεί.
Να η Τζόντι.
Μπαμπά.
Διαισθάνομαι… Νιώθω κάτι…
Υπάρχει αστέρι Μισελέν στο μέλλον.
-Υπέροχο. -Συμφωνώ.
Θα φτάσουμε εκεί μόνο αν σας πάω στην κουζίνα να σας δείξω διάφορα.
-Έτοιμοι; -Ανυπομονώ.
-Φοβερά είναι! -Μπείτε μέσα.
-Υπάρχει μια λειτουργική κουζίνα! -Λειτουργική!
Μπορώ να αναπνεύσω!
Κοίτα αυτό!
Ναι! Μ' αρέσει πολύ αυτό.
Θέλω να πω, τώρα ανυψώθηκε πάρα πολύ.
Το τελευταίο που θέλω να σου δείξω είναι το νέο σύστημα POS σου.
Έχεις ουσιαστικά εδώ πέρα ό,τι θέλεις να παραγγείλεις.
Όλα είναι περασμένα σε ένα,
αλλά αυτά καλύτερα να τα πω με την Κέισι.
Ναι, σωστά.
Φαίνεται πολύ εύκολο, τα έχει ήδη όλα.
-Καραβίδες και γαρίδες, ποτά. -Σίγουρα.
Αυτό είναι το κερασάκι στην τούρτα.
Μου είπες μια ιδέα που είχες. Ποιο πιστεύεις ότι είναι το μέλλον εδώ;
-Δεν είμαι αυταρχική. -Θα αναλάβεις εσύ το σκάφος.
Αλήθεια;
Εγώ θα είμαι ο υπεύθυνος της κρουαζιέρας.
-Μ' αρέσει αυτό! -Φοβερό είναι.
Ταν, άλλαξε αμέσως την γκαρνταρόμπα.
Θα συνεχίσουμε έτσι, θα κρατήσουμε ζωντανό το όνειρό της, το εστιατόριο.
Της έδωσα μια υπόσχεση και σκοπεύω να την κρατήσω στο ακέραιο.
Θα εκπληρώσεις την υπόσχεση μακροπρόθεσμα
αν προσέξεις λίγο και τον εαυτό σου
και επιτρέπεις να έρθει βοήθεια για να σε στηρίξει.
Φαίνεται πολύ διαφορετικός.
Κάνατε κάτι πολύ καλά.
-Μια και μιλάμε γι' αυτό… -Την τιμήσατε εξαιρετικά.
Θέλω να σου πω, Τζόναθαν,
ότι σ' ευχαριστώ από τα βάθη της καρδιάς μου για όσα έκανες,
επειδή όντως έτσι νιώθω ωραίος. Νιώθω…
Τοντ!
Πολύ γλυκό!
Καράμο, σ' ευχαριστώ κι εσένα πολύ που με βοήθησες να συνειδητοποιήσω
ότι εγώ με κρατάω πίσω.
Όλοι με βοηθήσατε με τον τρόπο σας.
Είναι φοβερό που όλοι σας, ως ομάδα,
παίρνετε κάποιον σαν εμένα
και τον κάνετε ζάντι!
Έτσι μπράβο!
Και έμαθες νέα λέξη!
Ναι! Είναι ζάντι τώρα.
Θεέ μου. Δεν θα σταματήσω να το ακούω αυτό.
Πιστεύω ότι ενίοτε υπάρχει η παρεξήγηση ότι αλλαγή σημαίνεις να ξεχάσεις.
-Δεν είναι έτσι. -Αντίο!
Είναι οι πιο γλυκοί άνθρωποι στον κόσμο.
Δεν είναι;
Δεν ξεχνάμε ποτέ όσους χάσαμε,
μπορούμε, όμως, και πάλι να προχωρήσουμε.
Είναι προς τιμήν του Τοντ και του Plookys!
Όλοι θα θρηνήσουμε κάτι, κάποιον.
Όταν το επιτρέπουμε στον εαυτό μας,
είναι ό,τι πιο ανθρώπινο θα κάνουμε ποτέ.
Εξεπλάγην πολύ που ήταν τόσο ανοιχτός στις αλλαγές που ήθελα για το Plookys.
Τοντ, χαίρομαι που σε βλέπω. Πώς είσαι;
Χαίρομαι που σας βλέπω. Είμαι καλά.
Προσλάβαμε δύο νέους.
Ελπίζω ο Τοντ να καταλάβει
ότι με το να προχωρήσει στη ζωή του και να βρει την ευτυχία
τιμά πολύ περισσότερο τη μνήμη της Τζόντι απ' ό,τι ζώντας στο παρελθόν.
Τα πάει φοβερά.
Αυτό θα κρατήσει ζωντανό το πνεύμα της Τζόντι.
Ωραία!
-Θαυμάσια! -Να ζεις τη ζωή!
Στην καλή δουλειά μας!
-Τα πήγαμε πολύ καλά! -Ζήτω!
Δαχτυλάκια.
ΣΥΜΒΟΥΛΗ ΤΗΣ ΗΜΕΡΑΣ
ΕΝΑ ΚΑΛΟ ΤΡΙΜΑΡΙΣΜΑ
Έχετε γένια, αλλά λίγο χρόνο;
Μπορείτε να πάρετε το τρίμερ σας και να καθαρίσετε το άνω χείλος
για μια φρέσκια γενειάδα.
Έλα, Μπόμπι.
Μόλις βλέπουμε κάποιον, κοιτάμε αμέσως το στόμα του.
Σε ποιον δεν αρέσουν τα όμορφα χείλη;
Όχι καλυμμένα με έναν σωρό τρίχες.
Ευχαριστώ, Τζόνι.
Μείνετε κούκλοι.
Υποτιτλισμός: Μαριλένα Τζοβάνη